ไม่อยากออกไปไหน ชอบอยู่คนเดียว โมโหง่าย ปวดหัวบ่อย. ดูรายการหรือละครจะคิดว่าถ้าเป็นเรื่องของตัวเองจะทำไง สุดท้ายจะร้องไห้ และเป็นบ่อยมากๆค่ะ. เมื่อนึกถึงแฟนเก่าจะยิ่งร้องไห้มากขึ้น เป็นแบบนี้มาเกือบ 2 ปีแล้วค่ะ. เมื่อปวดหัวจะกินยาไมเกรนค่ะ. ช่วยแนะนำวิธีรักษาหน่อยค่ะ
สวัสดีค่ะ จากอาการดังกล่าวมาอาจจะมีภาวะเครียด กดดันจากปัญหาในชีวิตซึ่งอาจทำให้เกิดภาวะซึมเศร้าหรือโรคซึมเศร้า หรือความผิดปกติทางอารมณ์อื่นๆได้ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานหากมีอาการติดต่อกันเกิน 2 อาทิตย์ โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จึงจะจัดว่าเป็นโรคซึมเศร้า ซึ่งควรไปพบจิตแพทย์เพื่อประเมินสภาพจิตใจเบื้องต้นว่าน่าจะเข้ากับกลุ่มอาการได้มากที่สุด หากพบว่าเป็นโรคซึมเศร้าจริงอาจจ่ายยาต้านเศร้าร่วมกับทำจิตบำบัดเบื้องต้นแนะนำการพักผ่อนให้เพียงพอ รับประทานยาแก้ปวดไมเกรน และพยายามไม่นึกถึงเรื่องในอดีตที่ผ่านไปแล้ว พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น